ལྷུན་གྲུབ་རྫོང་མཁར་རྩེ་ཤང་དཔེ་སྣང་གྲོང་ཚོའི་ས་ངན་ཡུག་ཁུལ་གྱི་ཡུལ་གཞན་དུ་གནས་སྤོས་དབུལ་སྐྱོར་བྱ་ཡུལ་དུ་ཝུའུ་དབྱིང་ཅེས་འགྲེམས་པང་ལ་ནན་ཏན་ངང་གཟིགས་པ་མ་ཟད།བཟོ་སྐྲུན་གྱི་འགྲོ་གྲོན་དང་།ཁང་པའི་འཆར་འགོད།ཐོན་ལས་ལེ་ལག་ཆ་ཚང་བ་སོགས་ཀྱི་གནས་ཚུལ་བཀའ་འདྲི་ཞིབ་ཕྲ་གནང་བ་རེད།ཝུའུ་དབྱིང་ཅེས་ད་ཡོད་ཀྱི་དབུལ་སྐྱོར་ཚད་གཞི་མཐའ་འཁྱོངས་བྱེད་པ་དང་གཞི་ཁྱོན་གཅིག་སྡུད་འོས་འཚམ་གྱི་རྩ་དོན་ལ་གཞིགས་ནས་དབུལ་སྐྱོར་གནས་སྤོ་དེ་གྲོང་ཁྱེར་དང་གྲོང་རྡལ་དུ་གཅིག་སྡུད་དང་ཐོན་སྐྱེད་རྒྱུ་ཆ་ཕུན་སུམ་ཚོགས་པ་དང་རྨང་གཞིའི་སྒྲིག་བཀོད་ཅུང་འཐུས་སྒོ་ཚང་བའི་ས་ཁུལ་དུ་གཅིག་སྡུད་བྱེད་པའི་བར་གྱི་འབྲེལ་བ་ཐག་གཅོད་ཡང་དག་བྱེད་པ་དང་།དམངས་ཀྱི་འདོད་བློར་བརྩི་འཇོག་དང་།མི་དམངས་ཀྱི་བློ་གྲོས་གཅིག་སྡུད་གང་ལེགས་བྱས་ཏེ།ལུགས་མཐུན་ངང་སྡོད་ཁང་ཇུས་འགོད་ཡག་པོ་བྱས་ནས་གནས་སྤོ་བྱ་ཡུལ་གྱི་སྡོད་ཁང་སྤྱོད་གོ་ཆོད་པ་དང་།སྤྱོད་བསྲན་ཆེ་བ།འདང་ངེས་ཡོད་པ་བཅས་དང་གནས་སྤོས་མང་ཚོགས་ཀྱི་ཐོན་སྐྱེད་དང་འཚོ་བར་སྟབས་བདེ་ཡོང་བར་བྱེད་དགོས་པ་དང་།གང་ཐུབ་ཅི་ཐུབ་དང་ནུས་པས་ལྕོགས་ཚོད་མཐའ་འཁྱོངས་བྱས་ཏེ་འཁྱག་དུས་གོས་དང་ལྟོགས་དུས་ཟས་སྐྱེལ་བ་ལྟ་བུའི་ལས་དོན་མང་ཙམ་བསྒྲུབས་པ་ལས་གཡང་རྩེའི་སྒང་ལ་ཡས་སྒྲོན་ལྟར་མི་བྱེད་པ་དངཕན་བདེའི་དོང་རྙིདངགཡང་གཟར་ནུས་འབྲསཀྱི་གནས་ཚུལ་མི་ཐོན་པ་བྱེད་དགོས་ཞེས་ནན་བཤད་གནང་བ་རེད།